Diari Oficial de la Generalitat Valenciana


Sumari del DOGV 9157, del 23-08-2021 (2021/8696)

RESOLUCIÓ de 27 de juliol de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Anastasia Campos Nieto per la Generalitat. ABI 506/2019.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8696


Data del document
:   27-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juliol de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Anastasia Campos Nieto per la Generalitat. ABI 506/2019. [2021/8696]  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància núm. 7 de València, de la defunció sense testar, el 5 de juny de 1996, d'Anastasia Campos Nieto, amb DNI \*\*\*846\*\*.  
Una vegada acreditat el seu empadronament als ajuntaments d'Alacant i Quart de Poblet, com que, en principi, no existeixen persones cridades a heretar, amb data 11 de maig de 2021 la directora general del Sector Públic i Patrimoni va signar un acord d'incoació del procediment per a la declaració d'herència intestada a favor de la Generalitat i adjudicació dels béns i drets de l'herència d'Anastasia Campos Nieto. Aquest acord va ser objecte de publicació en el DOGV d'1 de juny de 2021 i exposat en el tauler d'edictes de l'Ajuntament de València del 19 de maig al 21 de juny de 2021.  
Amb data 9 de juliol de 2021 es remet a l'Advocacia General de la Generalitat la proposta de resolució de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència d'Anastasia Campos Nieto per la Generalitat, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 20 de juliol de 2021 es rep un informe jurídic favorable de l'Advocacia General de la Generalitat en Conselleria d'Hisenda i Model Econòmic.  
  
Fonaments de dret  
En compliment del que s'estableix en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat Valenciana hereua d'Anastasia Campos Nieto i adjudicar-li els béns i drets de l'herència, després d'obtingut l'informe favorable de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels béns següents:  
- Finca de València, secció primera d'Afores núm. 12847, inscrita en el Registre de la Propietat de València núm. 9, tom 1017, llibre 140, foli 42. Habitatge situat en un quart pis, porta dèsset, del carrer de Sant Joan de la Penya, núm. 7.  
No obstant això, tant en cadastre com en deutes a càrrec de l'immoble, ix la ubicació d'aquest en el núm. 9 del mateix carrer.  
No s'han localitzat més béns de l'herència.  
  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
Quart  
Prendre possessió dels béns i drets del causant, així com administrar-los i conservar-los.  
  
Cinqué  
Notificar aquesta resolució als registres i organismes públics competents respecte als béns i drets que componen l'herència esmentada i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra el cabal relicte, realitzar-ne l'alienació.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestada en el qual s'integraran la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant la Secretaria Autonòmica de Model Econòmic i Finançament, en el termini d'un mes, comptador des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 27 de juliol de 2021.- La directora general del Sector Públic i Patrimoni: Isabel Castelló García.